Държавен вестник, бр. 51, 2015 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  51
(2) В срока по ал. 1 министърът на транс­
порта, информационните технологии и съобще­
нията предоставя изготвеното разпределение 
на министъра на финансите.
(3) Средствата по ал. 1 за компенсиране на 
превозвачите, подлежащи на разпределение 
за първото тримесечие, са в размер 25 на сто 
от утвърдените годишни средства.
(4) За разпределяне на средствата по ал. 1 
ежегодно в срок до 20 декември Националният 
осигурителен институт, Министерството на 
регионалното развитие и благоустройството и 
Министерството на образованието и науката 
изпращат в Министерството на транспорта, 
информационните технологии и съобщенията 
информация за броя на правоимащите лица 
по общини на хартиен и електронен носител. 
Чл. 5. (1) Ежегодно в едномесечен срок 
от влизането в сила на постановлението на 
Министерския съвет за изпълнението на 
държавния бюджет за съответната година ми­
нистърът на финансите разпределя годишния 
размер на предвидените в централния бюджет 
средства за безплатен превоз на служители 
по чл. 19, т. 7 между съответните бюджетни 
организации, с които служителите са в слу­
жебни и трудови правоотношения. 
(2) В срока по ал. 1 ръководителите на бю­
джетните организации разпределят по общини 
годишния размер и съответните тримесечни 
размери на средствата пропорционално на 
броя на заявените карти и в зависимост от 
категорията на общината и предоставят съ­
ответните разпределения на министъра на 
финансите.
Чл. 6. (1) Ежегодно в едномесечен срок 
от влизането в сила на постановлението на 
Министерския съвет за изпълнението на дър­
жавния бюджет за съответната година минис­
търът на образованието и науката въз основа 
на определен от него максимален размер на 
средствата за компенсиране на километър от 
общия пробег и на предоставената от кметовете 
на общините информация със справката по 
чл. 13 разпределя годишния размер и размера 
за първото тримесечие на предвидените по 
централния бюджет средства за компенсиране 
на превозвачите за извършените безплатни 
пътнически превози на децата и учениците 
по чл. 19, т. 8 по общини.
(2) В срока по ал. 1 министърът на обра­
зованието и науката предоставя изготвеното 
разпределение на министъра на финансите.
Чл. 7. (1) Ежегодно в едномесечен срок 
от влизането в сила на постановлението на 
Министерския съвет за изпълнението на 
държавния бюджет за съответната година 
министърът на транспорта, информацион­
ните технологии и съобщенията разпределя 
в годишен размер и в размер за първото 
тримесечие предвидените по централния 
бюджет средства за субсидиране поотделно 
за вътрешноградски пътнически превози 
и за междуселищни пътнически превози в 
слабонаселените планински и други райони 
в страната по общини, пропорционално на 
съответния пробег, нетния финансов ефект от 
изпълнението на задължението за обществени 
услуги от предходната година и в зависимост 
от категорията на общината, като те могат да 
бъдат съобразени с усвояемостта на средствата 
за предходни години.
(2) В срока по ал. 1 министърът на транс­
порта, информационните технологии и съобще­
нията предоставя изготвеното разпределение 
на министъра на финансите.
(3) Средствата по ал. 1 за субсидиране за 
първото тримесечие, подлежащи на разпреде­
ление, са в размер 25 на сто от утвърдените 
годишни средства. 
Чл. 8. (1) При необходимост до изтичане 
на първото тримесечие ръководителите на 
съответните бюджетни организации могат да 
извършват промени в изготвените за триме­
сечието разпределения по чл. 4, 6 и 7.
(2) При необходимост през цялата година 
ръководителите на съответните бюджетни 
организации могат да извършват промени в 
изготвените тримесечни и годишни разпре­
деления по чл. 5.
Раздел ІІ
Разпределяне на средствата за второто и 
третото тримесечие
Чл. 9. Министърът на транспорта, ин­
формационните технологии и съобщенията 
и министърът на образованието и науката 
разпределят средствата по общини за ком­
пенсиране и субсидиране на превозите за 
второто тримесечие и предоставят съответните 
разпределения на министъра на финансите 
в срок до 10 април. Средствата за третото 
тримесечие се разпределят и предоставят на 
министъра на финансите в срок до 10 юли на 
текущата година. 
Чл. 10. (1) На общините, които по отчет­
ни данни за предходната година са усвоили 
под 65 на сто от предоставените за годината 
средства по чл. 19, т. 1 – 6, не се разпределят 
средства за тази цел за второто тримесечие 
на текущата година.
(2) В срок до 10 юни кметовете на общините 
по ал. 1 с преустановен трансфер за второто 
тримесечие предоставят едновременно по 
електронен път и на хартиен носител справка 
по образец – приложение № 1. 
(3) Когато данните от справката по ал. 2 
доказват необходимост от средства за второто 
тримесечие, в разпределянето на средствата 
за третото тримесечие на текущата година се 
включва размерът на необходимите средства 
за второто тримесечие.